
Text rozhodnutia
Súd: Krajský súd Banská Bystrica Spisová značka: 24S/11/2020 Identifikačné číslo súdneho spisu: 6020200045 Dátum vydania rozhodnutia: 26. 03. 2020 Meno a priezvisko sudcu, VSÚ: Mgr. Ivana Datlová ECLI: ECLI:SK:KSBB:2020:6020200045.1 Uznesenie Krajský súd v Banskej Bystrici v právnej veci žalobcu: I. G., nar. X. I. XXXX, trvale bytom J. C. XXXX/XX, XXX XX F. - I., právne zast.: MESZÁROS BARIAKOVÁ advokátska kancelária s.r.o., P. O. Hviezdoslava 344/23, 960 01 Zvolen, IČO: 52 488 047, proti žalovanému: Okresný úrad Zvolen, katastrálny odbor so sídlom SNP 35/48, 961 08 Zvolen, adresa pracoviska: Študentská 12, 960 01 Zvolen, IČO: 00 151 866, za účasti ďalších účastníkov I/ : V.. S. G., nar. XX. Z. XXXX, trvale bytom J. C. XXXX/XX, XXX XX F. - I., II/ : I. B., nar. XX. G. XXXX, trvale bytom D. X, XXX XX F. o preskúmanie zákonnosti opatrenia žalovaného „Vrátenie listy č. F. - oznámenie" zo dňa 21. novembra 2019, takto r o z h o d o l : Konanie z a s t a v u j e . Žalovaný j e p o v i n n ý v plnom rozsahu nahradiť žalobcovi dôvodne vynaložené trovy konania a zaplatiť v lehote 20 dní od právoplatnosti rozhodnutia, ktorým bude určená ich výška. Výška trov konania bude určená samostatným uznesením, ktoré po právoplatnosti tohto rozsudku vydá súdny úradník. Ďalším účastníkom I/ a II/ právo na náhradu trov konania n e p r i z n á v a. o d ô v o d n e n i e : 1. Žalobca sa žalobou doručenou správnemu súdu prostredníctvom ÚPVS dňa 5. februára 2020 domáhal zrušenia opatrenia žalovaného „Vrátenie listy č. F. - oznámenie“ zo dňa 21. novembra 2019 (ďalej len „Opatrenie“), ktoré označil za nezákonné v dôsledku nesprávneho právneho názoru žalovaného, ktorý vecné bremeno „im rem“ považoval za vecné bremeno „in personam“. 2. Uvedeným Opatrením žalovaný právnemu zástupcovi žalobcu oznámil, že na základe návrhu žalobcu evidovaného pod č. F. nie je možné v jeho prospech vykonať záznam vecného bremena v katastri nehnuteľností podľa Uznesenia Okresného súdu Zvolen č. k. 8C/207/2014-51 zo dňa 19. októbra 2016, právoplatného 21. novembra 2016 a podľa geometrického plánu č. XXXXXXXX-XX/XXXX, úradne overeného pod č. K Uvedeným uznesením bolo zriadené vecné bremeno v prospech I. Y., nar. XX. Z. XXXX a Z. Y., nar. XX. N. XXXX ako bezpodielových spoluvlastníkov nehnuteľností vedených na LV č. XXXX pre k. ú. I., obec F. ako C parcela č. XXXX/XXX, č. XXXX/XXX a č. XXXX so stavbou so súpisným č. XXXX, z čoho žalovaný vyvodil, že 2 4 S / 1 1 / 2 0 2 0 - 2 - išlo o vecné bremeno „in personam“, t. j. o vecné bremeno zriadené v prospech označených spoluvlastníkov nehnuteľností, a preto ho nemožno zapísať v prospech žalobcu, hoci je v dôsledku kúpy predmetných nehnuteľností ich vlastníkom spolu s ďalšou účastníčkou I/, ktorá je jeho manželkou. 3. Dňa 3. marca 2020 bolo správnemu súdu prostredníctvom ÚPVS doručené podanie žalobcu, ktorým zobral svoju žalobu v celom rozsahu späť a žiadal, aby mu konajúci súd priznal úplnú náhradu trov konania. Uviedol, že mu bolo doručené oznámenie žalovaného zo dňa 25. februára 2020, podľa ktorého žalovaný vykonal zápis vecného bremena do katastra nehnuteľností podľa návrhu žalobcu. Uviedol tiež, že k zápisu vecného bremena žalovaným došlo až po tom, čo prokurátorka Okresnej prokuratúry Zvolen podala pod č. Pd 201/19/6611/12 upozornenie prokurátora s návrhom, aby žalovaný bezodkladne vykonal zápis vecného bremena do katastra nehnuteľností podľa návrhu žalobcu. O uvedených tvrdenia predložil ako dôkaz výpis z listu vlastníctva č. XXXX k. ú. F. a upovedomenie Okresnej prokuratúry Zvolen zo 17. februára 2020 o podaní upozornenia prokurátora. Na základe uvedených skutočností žalobca tvrdil, že z procesného hľadiska zapríčinil zastavenie konania žalovaný, a preto by mal znášať trovy konania, ktoré žalobcovi vznikli len z toho dôvodu, že pre riziko uplynutia zákonnej lehoty musel podať predmetnú správnu žalobu napriek tomu, že po vydaní Opatrenia podal v predmetnej veci podnet na okresnú prokuratúru. 4. Podľa § 6 ods. 1 zákona č. 162/2015 Z. z. Správny súdny poriadok (ďalej len „SSP“) správne súdy v správnom súdnictve preskúmavajú na základe žalôb zákonnosť rozhodnutí orgánov verejnej správy, opatrení orgánov verejnej správy a iných zásahov orgánov verejnej správy, poskytujú ochranu pred nečinnosťou orgánov verejnej správy a rozhodujú v ďalších veciach ustanovených týmto zákonom. 5. Podľa § 63 SSP žalobca môže do vydania rozhodnutia správneho súdu vziať žalobu späť, a to sčasti alebo celkom. Ak je žaloba vzatá späť celkom, správny súd konanie zastaví. Ak je žaloba vzatá späť sčasti, správny súd konanie v tejto časti zastaví. O čiastočnom späťvzatí žaloby rozhodne správny súd v rozhodnutí vo veci samej. 6. Podľa § 99 písm. a) SSP správny súd konanie uznesením zastaví, ak žalobca vzal žalobu späť skôr, ako správny súd vo veci rozhodol. 7. Podľa § 170 písm. b) SSP žiaden z účastníkov konania nemá právo na náhradu trov konania, ak konanie bolo zastavené. 8. Podľa § 171 ods. 2 SSP ak účastník konania procesne zavinil trovy konania, ktoré by inak neboli vznikli, správny súd prizná náhradu týchto trov ostatným účastníkom konania. 9. Podľa § 175 ods. 1, 2 SSP O nároku na náhradu trov konania rozhodne aj bez návrhu správny súd v rozhodnutí, ktorým sa konanie končí (1). O výške náhrady trov konania 2 4 S / 1 1 / 2 0 2 0 - 3 - rozhodne správny súd po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník (2). 10. Pretože žalobca vzal svoju žalobu späť skôr, ako správny súd vo veci rozhodol, podľa § 99 písm. a) SSP v spojení s § 63 SSP správny súd konanie zastavil. 11. O náhrade trov konania žalobcu, ktoré mu vznikli v súvislosti s podanou správnou žalobou, rozhodol správny súd podľa § 171 ods. 2 SSP a k ich náhrade zaviazal žalovaného. Vychádzajúc zo skutkových zistení, ktoré sú zhrnuté v bodoch 2) a 4) tohto uznesenia dospel správny súd k záveru, že žaloba žalobcu bola podaná dôvodne a len v dôsledku správania sa žalovaného, ktorý na základe upozornenia prokurátora č. k. Pd/201/19/6612-12 s návrhom, aby žalovaný bezodkladne vykonal zápis vecného bremena podľa návrhu žalobcu pod č. F. zo dňa 19. septembra 2019 do katastra nehnuteľností, jeho zápis v prospech žalobcu vykonal, a teda jeho návrhu na zápis vecného bremena do katastra nehnuteľností vyhovel. To znamená, že trovy žalobcu v danej veci vznikli len v dôsledku toho, že žalovaný bez intervencie prokurátora nerozhodol o podanom návrhu žalobcu na zápis vecného bremena do katastra nehnuteľností v súlade so zákonom. Z uvedených dôvodov je žalovaný povinný nahradiť žalobcovi trovy, ktoré mu vznikli, pretože z procesného hľadiska zavinil zastavenie konania o podanej správnej žalobe žalobcu. 12. Z uvedených dôvodov správny súd žalobcovi priznal náhradu trov konania voči žalovanému v celom rozsahu. O ich výške rozhodne po právoplatnosti tohto uznesenia vyšší súdny úradník samostatným uznesením. 13. Ďalším účastníkom správny súd právo na náhradu trov konania nepriznal, pretože im neuložil žiadne povinnosti, v súvislosti s plnením ktorých by im boli trovy konania vznikli. Toto rozhodnutie prijal senát krajského súdu pomerom hlasov 3:0 (§139 ods. 4 v spojení s § 147 ods. 2 SSP). Poučenie: Proti tomuto rozhodnutiu je prípustná kasačná sťažnosť v lehote jedného mesiaca od doručenia tohto rozhodnutia, podaná na Krajskom súde v Banskej Bystrici. V kasačnej sťažnosti sa musí okrem všeobecných náležitostí podania podľa § 57 uviesť: a) označenie napadnutého rozhodnutia, b) údaj, kedy napadnuté rozhodnutie bolo sťažovateľovi doručené, c) opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva, d) návrh výroku rozhodnutia. Sťažnostné body možno meniť len do uplynutia lehoty na podanie kasačnej sťažnosti. Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa musia byť spísané advokátom. Kasačnú sťažnosť je potrebné predložiť v potrebnom 2 4 S / 1 1 / 2 0 2 0 - 4 - počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší účastník konania dostal jeden rovnopis s prílohami. Ak sa nepredloží potrebný počet rovnopisov a príloh, správny súd vyhotoví kópie podania na trovy toho, kto podanie urobil.

